Izziņa par atzinumos sniegtajiem iebildumiem informatīvajam ziņojumam

" Par valsts aizsardzības mācības ieviešanu un Jaunsardzes attīstību 2019.–2027. gadā" (VSS-1278)

**I. Jautājumi, par kuriem saskaņošanā vienošanās nav panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma |  | Projekta attiecīgā punkta (panta) galīgā redakcija |
| 1 | 2 | 3 | 4 | 5 |  | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: | 09.04.2019. un 29.04.2019. |
| Saskaņošanas dalībnieki: | Valsts kanceleja, Finanšu ministrija, Izglītības un zinātnes ministrija, Tieslietu ministrija, Iekšlietu ministrija, Veselības ministrija, Labklājības ministrija, Pārresoru koordinācijas centrs, Valsts kontrole, Latvijas Pašvaldību savienība, un Latvijas Lielo pilsētu asociācija |
| Saskaņošanas dalībnieki izskatīja šādu ministriju (citu institūciju) iebildumus: | Finanšu ministrija, Tieslietu ministrija, Izglītības un zinātnes ministrija, Veselības ministrija, Valsts kontrole, Latvijas Lielo pilsētu asociācija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā: |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Priekšlikumi, kas saņemti par precizēto projektu (AM 29.04.2019. vēstuli Nr. MV-N/1028)** |
| 1. | **Informatīvais ziņojums****2.nodaļa**Vidējā izglītībā jaunu izglītības saturu plānots ieviest ar 2020./2021.mācību gadu. Šobrīd paredzēts, ka VAM tajā tiks iekļauts sākotnēji kā specializēts kurss, bet ar 2024.gadu kā obligāts pamatkurss. Līdz 2024./2025. mācību gadam skolēnu izvēle apgūt VAM būs brīvprātīga un VAM īstenojams saskaņā ar aktualizēto mācību priekšmeta standartu. Tām skolām, kas vēlas VAM iekļaut savās vidējās izglītības programmās, nepieciešams saņemt Aizsardzības ministrijas un JC atzinumu. Katru gadu tiks kāpināts VAM izglītojamo grupu skaits un pieaugs to skolu skaits, kurās var apgūt VAM. Izglītojamo grupu skaita pieaugums ir atkarīgs ne tikai no sagatavoto VAM skolotāju skaita, bet arī no tā, cik sekmīgi VAM tiks īstenots pilotprojekta ietvaros, kā arī kopējām izmaiņām izglītības jomā it īpaši – skolu skaita un tīklojuma izmaiņām. 2021.gadā Aizsardzības ministrija sagatavos ziņojumu par VAM ieviešanu, kur attiecīgi pēc nepieciešamības precizēs prognozes. | **Izglītības un zinātnes ministrija** (priekšlikums)Informatīvā ziņojuma projekta 2.daļas 2.2.apakšpunkta – *Valsts aizsardzības mācības ieviešana un tam nepieciešamie finanšu līdzekļi* 6.rindkopu izteikt šādā redakcijā: *Vispārējā vidējā izglītībā jauno izglītības saturu plānots ieviest pakāpeniski, sākot ar 10.klasi 2020./2021.mācību gadā. Šobrīd paredzēts, ka VAM tajā sākotnēji tiks iekļauts kā specializēts kurss, bet ar 2024.gadu kā obligāts pamatkurss. Tām skolām, kas VAM iekļauj savās vispārējās vidējās izglītības programmās, nepieciešams saņemt Aizsardzības ministrijas un JC atzinumu par iespēju, īstenot VAM ar atbilstošu metodisko un materiāltehnisko nodrošinājumu un pedagogiem ar normatīvajos aktos noteiktu atbilstošu izglītību.* |  | Vispārējā vidējā izglītībā jauno izglītības saturu plānots ieviest pakāpeniski, sākot ar 10.klasi 2020./2021.mācību gadā. Šobrīd paredzēts, ka VAM tajā sākotnēji tiks iekļauts kā specializēts kurss, bet ar 2024.gadu kā obligāts pamatkurss.Līdz 2024./2025. mācību gadam skolēnu izvēle apgūt VAM būs brīvprātīga un VAM īstenojams saskaņā ar aktualizēto mācību priekšmeta standartu.Tām skolām, kas VAM iekļauj savās vispārējās vidējās izglītības programmās, nepieciešams saņemt Aizsardzības ministrijas un JC atzinumu par iespēju īstenot VAM ar atbilstošu metodisko un materiāltehnisko nodrošinājumu un pedagogiem ar normatīvajos aktos noteiktu atbilstošu izglītību. Katru gadu tiks kāpināts VAM izglītojamo grupu skaits un pieaugs to skolu skaits, kurās var apgūt VAM. Izglītojamo grupu skaita pieaugums ir atkarīgs ne tikai no sagatavoto VAM skolotāju skaita, bet arī no tā, cik sekmīgi VAM tiks īstenots pilotprojekta ietvaros, kā arī kopējām izmaiņām izglītības jomā, it īpaši – skolu skaita un tīklojuma izmaiņām. 2021.gadā Aizsardzības ministrija sagatavos ziņojumu par VAM ieviešanu, kur attiecīgi pēc nepieciešamības precizēs prognozes. |
| 2. | **Informatīvais ziņojums****2.nodaļa** | **Latvijas Lielo pilsētu asociācijas komentārs**Informatīvajā ziņojumā norādīts, ka atbilstoši Saeimas 2018. gada 7. jūnijā pieņemtajam lēmumam ˝Par valsts aizsardzības mācības iekļaušanu valsts vidējās izglītības standartā˝ ar 2024.gadu valsts aizsardzības mācību (turpmāk – VAM) paredzēts ieviest kā obligātu mācību priekšmetu visās vidējās izglītības iestādēs, taču līdz 2024./2025.mācību gadam skolēnu izvēle apgūt VAM būs brīvprātīga, tomēr informatīvajā ziņojumā nav skaidri norādīts, kas būs šī mācību priekšmeta finansēšanas avots. Līdz ar to lūdzam detalizētāk skaidrot informatīvajā ziņojumā norādīto par nepieciešamo finansējumu jaunā mācību priekšmeta īstenošanai., t.sk. precīzāk norādot, vai līdz 2024./2025. mācību gadam finansējums VAM būs no Jaunsardzes centram piešķirtajiem valsts līdzekļiem un kas VAM finansēs no 2024./2025.mācību gada, kad VAM būs kā obligāts mācību priekšmets.  | Ministru kabineta sēdes protokollēmuma projektā norādīts, ka finansējums VAM 2024., 2025., 2026. gadā un turpmāk ik gadu jānodrošina Aizsardzības ministrijai piešķirto budžeta līdzekļu ietvaros. |  |
| 3. | **Ministru kabineta sēdes protokollēmuma projekts**3. Izglītības un zinātnes ministrijai sadarbībā ar Aizsardzības ministriju iekļaut jaunajā vidējās izglītības standarta projektā valsts aizsardzības mācības sasniedzamos rezultātus. | **Izglītības un zinātnes ministrija** (priekšlikums)Ministru kabineta sēdes protokollēmuma projekta 3.punktu papildināt ar vārdu „vispārējās” un izteikt šādā redakcijā: *Izglītības un zinātnes ministrijai sadarbībā ar Aizsardzības ministriju iekļaut vispārējās vidējās izglītības standarta projektā valsts aizsardzības mācības sasniedzamos rezultātus.* | **Priekšlikums ņemts vērā.** | 3. Izglītības un zinātnes ministrijai sadarbībā ar Aizsardzības ministriju iekļaut vispārējās vidējās izglītības standarta projektā valsts aizsardzības mācības sasniedzamos rezultātus. |
| **Iebildumi un priekšlikumi, kas saņemti par precizēto projektu (AM 09.04.2019. nosūtītā vēstule Nr. MV-N/873)** |
| 4. | **Informatīvais ziņojums****1.nodaļa**Jaunsardze ir Latvijā lielākā bērnu un jauniešu kustība, kas pilnībā tiek finansēta no valsts budžeta līdzekļiem.  | **Latvijas Lielo pilsētu asociācija** (priekšlikums)Redakcija ir pretrunā ar:1. esošo situāciju Jaunsardzes interešu izglītības programmas īstenošanā, kas paredz izglītības iestāžu telpu un infrastruktūras bezatlīdzības izmantošanu, kuru uzturēšana ir attiecīgās pašvaldības kompetencē;
2. informatīvā ziņojuma 2.2. nodaļu: “Valsts aizsardzības mācības ieviešana un tam nepieciešamie finanšu līdzekļi” ( 7.lpp)minēto: *“VAM mācību procesā plānots izmantot jau esošu skolu infrastruktūru, proti, skolai jānodrošina mācību klase un apsildāma noliktava VAM mācību līdzekļu uzglabāšanai, kā arī pieeja sporta laukumam u.c. infrastruktūrai ārpus skolas telpām, ja tāda skolai ir.”*

Ņemot vērā iepriekšminēto, informatīvo ziņojumu nepieciešams papildināt ar vispārīgiem sadarbības principiem programmu īstenošanai starp Aizsardzības ministrijas Jaunsardzes centru un attiecīgo pašvaldību. | **Priekšlikums ņemts vērā.**Papildināta arī informatīvā ziņojuma 4.nodaļa: “Šobrīd JC ar visām pašvaldībām, kurās darbojas Jaunsardze, ir noslēgtas vienošanās par sadarbību, kas paredz, piemēram, izglītības iestāžu telpu bezatlīdzības lietošanu. Sagatavojot jauno likumprojektu, jāvērtē iespēja sadarbības principus un **pašvaldību iesaisti** un atbalstu gan Jaunsardzei, gan VAM īstenošanai noregulēt šajā normatīvajā aktā.˝ | **Informatīvais ziņojums****1.nodaļa**Jaunsardze ir Latvijā lielākā bērnu un jauniešu kustība, kas tiek finansēta no valsts budžeta līdzekļiem. Būtisku atbalstu Jaunsardzei sniedz arī pašvaldības, piemēram, nodrošinot nodarbībām nepieciešamās telpas. |
| 5. | **Informatīvais ziņojums****1.nodaļa, 1.tabula**VAM attīstāmās kompetences: * patriotiskā audzināšana un pilsoniskās apziņas veidošana;
* līderības prasmju attīstīšana;
* valsts aizsardzībai nepieciešamo prasmju attīstīšana.
 | **Veselības ministrija**Atkārtoti norādām uz nepieciešamību iekļaut veselīga dzīvesveida popularizēšanu un fizisko spēju attīstīšanu valsts aizsardzības mācības attīstāmajās kompetencēs un lūdzam ar šo informāciju papildināt informatīvā ziņojuma 1.tabulu “Jaunsardzē un VAM attīstāmās kompetences”, lai nodrošinātu Jaunsardzes interešu izglītības programmā minēto kompetenču pēctecīgu attīstību valsts aizsardzības mācībā, ņemot vērā, ka tas būs obligāts mācību priekšmets, kas jāapgūst visiem vispārējās izglītības iestāžu izglītojamajiem. Attiecīgi lūdzam precizēt arī izziņas 4.lapas 3.punktu. | **Iebildums ņemts vērā.**Ņemot vērā, ka VAM ietvaros nav plānotas atsevišķas fizisko sagatavotību attīstošas nodarbības un izglītojamo fiziskās spējas netiks vērtētas, kā VAM kontekstā uzsverama fizisko spēju uzturēšana, nevis attīstīšana. | **Informatīvais ziņojums****1.nodaļa, 1.tabula**VAM attīstāmās kompetences: * patriotiskā audzināšana un pilsoniskās apziņas veidošana;
* līderības prasmju attīstīšana;
* veselīga dzīvesveida popularizēšana un fizisko spēju uzturēšana;
* valsts aizsardzībai nepieciešamo prasmju attīstīšana.
 |
| 6. | **Informatīvais ziņojums****2.nodaļa** | **Veselības ministrija**Lūdzam skaidrot informatīvajā ziņojumā minētās valsts aizsardzības mācības satura sasaisti ar šobrīd Valsts izglītības satura centra izstrādāto Valsts aizsardzības mācības paraugprogrammu, kurā minētas atšķirīgas mācību programmas satura komponentes, mērķi un sasniedzamie rezultāti. | **Iebildums ņemts vērā.**Valsts izglītības satura centra mājas lapā pieejams aktualizēts VAM standarts. Standartā saglabāta iepriekšējā struktūra, bet saturiski tas pārskatīts.VAM programmas paraugs vēl tiek pārskatīts un arī to tuvākajā laikā plānots ievietot Valsts izglītības satura centra mājas lapā.  | Vidējā izglītībā jaunu izglītības saturu plānots ieviest ar 2020./2021.mācību gadu. Šobrīd paredzēts, ka VAM tajā tiks iekļauts sākotnēji kā specializēts kurss, bet ar 2024.gadu kā obligāts pamatkurss. Līdz 2024./2025. mācību gadam skolēnu izvēle apgūt VAM būs brīvprātīga un VAM īstenojams saskaņā ar aktualizēto mācību priekšmeta standartu. Tām skolām, kas vēlas VAM iekļaut savās vidējās izglītības programmās, nepieciešams saņemt Aizsardzības ministrijas un JC atzinumu.  |
| 7. | **Informatīvais ziņojums****2.nodaļa**VAM pasniedz JC personāls – jaunsargu instruktori. Lai nodrošinātu, ka mācību stundās ikvienā skolā tiek apgūts identisks saturs, jaunsargu instruktori tiek nodrošināti ar standartizētiem mācību metodiskajiem līdzekļiem (nodarbību plāni, prezentācijas). Optimālais izglītojamo skolēnu skaits grupā vienam jaunsargu instruktoram ir 10 – 15. | **Latvijas Lielo pilsētu asociācija** (priekšlikums)VAM satura apguvi var organizēt arī lielākām grupām (teorētiskās apmācības). Pašreizējais skolēnu skaits klasēs (~20 - 30 skolēnu) ir piemērots darbam viena pedagoga vadībā.Ziņojumā ir minēts, ka plānotā mācību vieta 13 gadījumos no 18 ir mācību klase. Lai nevajadzīgi neapgrūtinātu mācību darba organizāciju skolā, tikai āra un praktisko nodarbību organizēšanai būtu nepieciešams veidot grupas. | **Priekšlikums nav ņemts vērā.** Arī klases nodarbībās VAM plānots darbs grupās (diskusijas, prezentācijas u.c.), programmas apguve plānota 10-15 izglītojamo grupai. Pilotprojektā šāds risinājums līdz šim atzīts kā veiksmīgs.  |  |
| 8. | **Informatīvais ziņojums****2.nodaļa**VAM mācību procesā plānots izmantot jau esošu skolu infrastruktūru, proti, skolai jānodrošina mācību klase un apsildāma noliktava VAM mācību līdzekļu uzglabāšanai, kā arī pieeja sporta laukumam u.c. infrastruktūrai ārpus skolas telpām, ja tāda skolai ir. Šobrīd plānots, ka no kopumā 18 mācību dienām pilnībā ārpus klases telpām tiks organizētas piecas. Šajās dienās paredzēta arī skolēnu ēdināšana ārpus skolas. Pārējās mācību dienās izglītojamie daļēji mācīsies klasēs, daļēji – ārpus skolas. VAM tiks mācīta izglītības iestādēs, kurās JC varēs nodrošināt attiecīgu kvalifikāciju ieguvušus skolotājus – jaunsargu instruktorus un skola varēs pielāgot mācību plānu VAM pasniegšanai un nodrošināt nepieciešamo **infrastruktūru.** | **Latvijas Lielo pilsētu asociācija** (priekšlikums)Latvijas Lielo pilsētu asociācija (turpmāk – LLPA) lūdz precīzāk skaidrot jēdzienu “apsildāma noliktava”.LLPA lūdz sniegt precizējumu vārdam “infrastruktūru”. | **Priekšlikums ir ņemts vērā.** Ziņojumā minēts, ka skolai jānodrošina: * mācību klase;
* apsildāma noliktava;
* pieeja skolas sporta nodarbību infrastruktūrai.

Attiecībā uz pēdējo situācija skolās var būtiski atšķirties, tādēļ VAM saturs pēc iespējas veidots tā, lai to varētu pielāgot skolās esošajiem apstākļiem.  | Informatīvajā ziņojumā iekļauts paskaidrojums, ka telpas vēlamā platība ir 20 kvadrātmetri, vēlamā temperatūra apkures sezonā 18°CVAM mācību procesā plānots izmantot jau esošu skolu infrastruktūru, proti, skolai jānodrošina mācību klase un apsildāma noliktava VAM mācību līdzekļu uzglabāšanai, kā arī pieeja sporta laukumam u.c. sporta nodarbību infrastruktūrai ārpus skolas telpām, ja tāda skolai ir |
| 9. | **Informatīvais ziņojums**2.nodaļa | **Finanšu ministrija**Lūdzam informatīvā ziņojuma 2.2. nodaļas pēdējo rindkopu papildināt ar aprakstošu informāciju par papildu 7 amata vietu izveides (administratīvais personāls) nepieciešamību. | **Iebildums ņemts vērā.** | Nometņu organizēšanai būs vajadzīgs arī papildu administratīvais personāls. Šobrīd plānots izveidot jaunas amatu vietas sabiedrisko attiecību funkciju un izglītības procesu psiholoģiski un garīgi atbalstošas vides nodrošināšanai, kā arī administratīvās kapacitātes nodrošināšanai –  grāmatvedības funkcijas nodrošināšanai, nodrošinājuma funkciju izpildei, kā arī juridisko un datu aizsardzības jautājumu risināšanai. Attiecīgi 2020. gadā (apmācība divās nometnēs – gan pēc 10. klases gan 11.klases) papildus nepieciešams izveidot kopā 7 štata vietas. Aprēķins jauno štata vietu izveidei iekļauts informatīvā ziņojuma 5.pielikumā.  |
| 10. | Nometnēs skolēniem būs intensīvs mācību režīms un paaugstināta fiziskā slodze, tādēļ pirms dalības nometnē būs jāiesniedz ģimenes ārsta izsniegta izziņa par veselības stāvokli. Ar izglītojamā vecāku vai aizbildni (vai pašu izglītojamo, ja sasniegta pilngadība) pirms iesaistīšanās nometnē tiks noslēgts līgums par dalību nometnē. Nometnēs izglītojamie nēsās formas tērpu. | **Veselības ministrija**Ņemot vērā to, ka Aizsardzības ministrija plāno turpināt darbu pie normatīvā regulējuma izstrādes bērnu un jauniešu izglītošanas īstenošanai valsts aizsardzības jomā, kas vienlaikus ietvers arī prasību noteikšanu nometņu organizēšanai, tādējādi vēl nav zināms, vai dalībai nometnē būs jāiesniedz ģimenes ārsta izziņa par bērna veselības stāvokli un kāds informācijas apjoms tajā ietverams, lūdzam informatīvā ziņojuma 2.2.apakšnodaļas redakciju "Nometnēs skolēniem būs intensīvs mācību režīms un paaugstināta fiziskā slodze, tādēļ pirms dalības nometnē būs jāiesniedz ģimenes ārsta izsniegta izziņa par veselības stāvokli" izteikt šādā redakcijā "Nometnēs skolēniem būs intensīvs mācību režīms un fiziskā slodze, tādēļ būs nepieciešams izvērtēt un nepieciešamības gadījumā noteikt pirms dalības nometnē iesniedzamo informācijas apjomu arī par bērna veselības stāvokli."Papildus vēršam uzmanību attiecībā uz jēdziena “paaugstināta fiziskā slodze” lietojumu un sniedzam informāciju, ka atbilstoši sporta nozares speciālistu un Pasaules Veselības organizācijas ieteikumiem bērniem un pusaudžiem fiziskās aktivitātes tiek rekomendētas vismaz 60 minūtes dienā, katru dienu. Tādējādi vērtējams, vai fiziskās aktivitātes valsts aizsardzības mācību nometņu ietvaros vērtējamas kā paaugstināta fiziskā slodze. Vienlaikus informējam, ka saskaņā ar Ministru kabineta 2016. gada 6. septembra noteikumiem Nr. 594 „Sportistu un bērnu ar paaugstinātu fizisko slodzi veselības aprūpes un medicīniskās uzraudzības kārtība” bērni ar paaugstinātu fizisko slodzi ir bērni, kas apgūst profesionālās ievirzes sporta izglītības programmu un nepiedalās sporta sacensībās, tādējādi aicinām izmantot ar veselības nozari vienotu pieeju jēdziena “paaugstināta fiziskā slodze” lietojumam arī aizsardzības jomā. | **Iebildums ņemts vērā.**Informatīvajā ziņojuma citviet jēdziens “paaugstināta fiziskā slodze” lietots netiek. | Nometnēs skolēniem būs intensīvs mācību režīms un fiziskā slodze, tādēļ būs nepieciešams izvērtēt un nepieciešamības gadījumā noteikt pirms dalības nometnē iesniedzamo informācijas apjomu arī par bērna veselības stāvokli. Ar izglītojamā vecāku vai aizbildni (vai pašu izglītojamo, ja sasniegta pilngadība) pirms iesaistīšanās nometnē tiks noslēgts līgums par dalību nometnē. Nometnēs izglītojamie nēsās formas tērpu. |
| 11. | **Informatīvais ziņojums**2.nodaļaVAM skolotājiem ir izvirzītas šādas prasības – **augstākā izglītība** (vēlams pedagoģijā veselības un fizisko aktivitāšu jomā)**, kas ietver zināšanas un prasmes veselīga dzīvesveida veicināšanā, atbilstoša militārā sagatavotība**, kā arī **bērnu un jauniešu pasākumu organizēšanai nepieciešamās kompetences** (t. sk. attiecībā uz drošības prasību ievērošanu). | **Latvijas Lielo pilsētu asociācija** (priekšlikums)Nav atbalstāma atšķirīga attieksme prasībām pret pedagoģisko izglītību salīdzinājumā ar citu mācību priekšmetu pedagogiem. | Informatīvajā ziņojumā izvirzīts mērķis nodrošināt, ka VAM mācīs personas, kas ieguvušas skolotāja kvalifikāciju (vienots standarts visiem skolotājiem atbilstoši MK atbalstītajam informatīvajam ziņojumam par jaunu skolotāju izglītības sistēmu Latvijā) un augstākās izglītības ieguves laikā apguvusi VAM pasniegšanai nepieciešamās zināšanas.  |  |
| 12. | **Informatīvais ziņojums**2.nodaļa | **Izglītības un zinātnes ministrija**Lūdzam papildināt informatīvā 3. nodaļu "Valsts aizsardzības mācības skolotāja sagatavošana" ar šādu tekstu un nosacījumiem:"Valsts aizsardzības mācības (VAM) skolotāja kvalifikācijas ieguves iekļaušana citu universitāšu/augstskolu īstenotajās sporta skolotāju sagatavošanas programmās ir iespējama tad, ja universitāte/augstskola apliecina, ka tai  ir pietiekama kapacitāte VAM skolotāju sagatavošanā; darba tirgus prognozes norāda uz nepieciešamību VAM skolotāju sagatavošanu īstenot citu universitāšu/augstskolu sporta skolotāju sagatavošanas studiju programmās." | **Iebildums ņemts vērā.** | Nākotnē valsts aizsardzības mācības skolotāja kvalifikācijas ieguve var tikt iekļauta arī citu augstskolu īstenotajās sporta skolotāju sagatavošanas studiju programmās. VAM skolotāja kvalifikācijas ieguves iekļaušana citu augstskolu īstenotajās sporta skolotāju sagatavošanas programmās ir iespējama tad, ja augstskola apliecina, ka tai ir pietiekama kapacitāte VAM skolotāju sagatavošanā un darba tirgus prognozes norāda uz nepieciešamību VAM skolotāju sagatavošanu īstenot citu augstskolu sporta skolotāju sagatavošanas studiju programmās. |
| 13. | **Informatīvā ziņojuma**5.pielikums | **Finanšu ministrija**Lūdzam sniegt detalizētu informāciju informatīvā ziņojuma 5.pielikumā par jauno darba vietu aprīkojumu. | **Iebildums ņemts vērā.** | Informatīvā ziņojuma 5.pielikums precizēts ar norādi, ka minimāli nepieciešamais aprīkojums jaunsargu instruktoriem ir portatīvais dators, projektors un printeris. |
| 14. | **Protokollēmuma projekts**6. Aizsardzības ministrijai valsts aizsardzības mācības ieviešanai:6.1. piešķirt nepieciešamo finansējumu 2020. gadā – 818 679 EUR, tai skaitā atlīdzībai 314 069 EUR un 2021.gadā – 1 573 216 EUR, tai skaitā atlīdzībai 688 926 EUR, pārdalot finansējumu no ilgtermiņa saistību pasākumiem "Nacionālo bruņoto spēku ilgtermiņa līgumi" jau piešķirtajiem finanšu līdzekļiem;6.2. paredzēt papildu finansējumu 2022. gadā - 2 935 112 EUR, tai skaitā atlīdzībai 1 377 852 EUR, 2023. gadā – 5 144 269 EUR, tai skaitā atlīdzībai 2 320 059 EUR, 2024. gadā – 7 255 043 EUR, tai skaitā atlīdzībai 3 231 873 EUR, 2025. gadā – 7 793 980 EUR, tai skaitā atlīdzībai 3 687 780 EUR, 2026.gadā – 8 168 780 EUR, tai skaitā atlīdzībai 3 687 780 EUR un turpmāk ik gadu, nepārsniedzot Aizsardzības ministrijas izdevumu kopapjomu 2% apmērā no iekšzemes kopprodukta. | **Finanšu ministrija**Lūdzam precizēt protokollēmuma projekta 6.punktu, izsakot to šādā redakcijā:˝6. Nepieciešamo finansējumu valsts aizsardzības mācības ieviešanai Aizsardzības ministrijai nodrošināt piešķirto valsts budžeta līdzekļu ietvaros, nepārsniedzot izdevumu kopapjomu 2% apmērā no iekšzemes kopprodukta:6.1. 2020. gadā – 818 679 EUR, tai skaitā atlīdzībai 314 069 EUR un 2021.gadā – 1 573 216 EUR, tai skaitā atlīdzībai 688 926 EUR, pārdalot finansējumu no ilgtermiņa saistību pasākumam "Nacionālo bruņoto spēku ilgtermiņa līgumi" plānotiem izdevumiem;6.2. 2022. gadā – 2 935 112 EUR, tai skaitā atlīdzībai 1 377 852 EUR, 2023. gadā – 5 144 269 EUR, tai skaitā atlīdzībai 2 320 059 EUR, 2024. gadā – 7 255 043 EUR, tai skaitā atlīdzībai 3 231 873 EUR, 2025. gadā – 7 793 980 EUR, tai skaitā atlīdzībai 3 687 780 EUR, 2026.gadā un turpmāk ik gadu – 8 168 780 EUR, tai skaitā atlīdzībai 3 687 780 EUR.˝**Tieslietu ministrija** Projektam pievienotais MK sēdes protokollēmuma 6.2.p. paredz**˝**paredzēt papildu finansējumu 2022. gadā - 2 935 112 EUR, 2023. gadā – 5 144 269 EUR, 2024. gadā – 7 255 043 EUR, 2025. gadā – 7 793 980 EUR, 2026.gadā – 8 168 780 EUR, un turpmāk ik gadu, nepārsniedzot Aizsardzības ministrijas izdevumu kopapjomu 2% apmērā no iekšzemes kopprodukta˝.Uzskatām, ka valsts aizsardzības apmācība un jaunsardzes attīstība, kas vairākus gadus pēc kārtas prasa vairākus miljonus papildu valsts budžeta finansējumu, būtu jāskata ikgadējā valsts budžeta likumprojekta ietvaros kā AizM jaunā politikas iniciatīva. Šādā veidā būtu arī iespējams izvērtēt šī uzdevuma izmaksu lietderību un samērīgumu, vadoties no visas sabiedrības kopējām interesēm, līdzsvarojot ikgadējā budžeta iespējas ar sabiedrības interešu ikgadējām prioritātēm. | **Iebildums daļēji ņemts vērā –** protokollēmuma 6.punkts precizēts, ņemot vērā Finanšu ministrijas iebildumuJāņem vērā, ka likumdevējs, pieņemot Valsts aizsardzības finansēšanas likumu, jau ir noteicis, ka valsts aizsardzībai no 2020. gada paredzams finansējums, kas ir ne mazāks kā 2 procenti no attiecīgajam gadam prognozētā iekšzemes kopprodukta apjoma. Protokollēmumā valsts aizsardzības mācības ieviešanai plānotais finansējums to nepārsniedz. Papildus attiecībā uz 2022. gadu jāatzīmē, ka šī gada 15.aprīļa Ministru kabineta ārkārtas sēdē (prot. Nr.19., 1.§) jau atbalstījis Aizsardzības ministrijas budžeta bāzes izdevumu palielinājumu par 58 439 749, kur šo izdevumu sadalījumā plānota arī valsts aizsardzības mācības ieviešana.  | 6. Nepieciešamo finansējumu valsts aizsardzības mācības ieviešanai Aizsardzības ministrijai nodrošināt piešķirto valsts budžeta līdzekļu ietvaros, nepārsniedzot izdevumu kopapjomu 2% apmērā no iekšzemes kopprodukta:6.1. 2020. gadā – 818 679 EUR, tai skaitā atlīdzībai 314 069 EUR un 2021.gadā – 1 573 216 EUR, tai skaitā atlīdzībai 688 926 EUR, pārdalot finansējumu no ilgtermiņa saistību pasākumam "Nacionālo bruņoto spēku ilgtermiņa līgumi" plānotiem izdevumiem;6.2. 2022. gadā – 2 935 112 EUR, tai skaitā atlīdzībai 1 377 852 EUR, 2023. gadā – 5 144 269 EUR, tai skaitā atlīdzībai 2 320 059 EUR, 2024. gadā – 7 255 043 EUR, tai skaitā atlīdzībai 3 231 873 EUR, 2025. gadā – 7 793 980 EUR, tai skaitā atlīdzībai 3 687 780 EUR, 2026.gadā un turpmāk ik gadu – 8 168 780 EUR, tai skaitā atlīdzībai 3 687 780 EUR. |
| 15. | **Protokollēmuma projekts**8. Aizsardzības ministrijai līdz 2021. gada 1.jūlijam sagatavot un iesniegt Ministru kabinetā informatīvu ziņojumu par valsts aizsardzības mācības ieviešanas gaitu. | **Valsts kontrole**(...) Ministru kabineta sēdes protokollēmuma projektā ir noteikts uzdevums Aizsardzības ministrijai līdz 2021. gada 1. jūlijam sagatavot un iesniegt Ministru kabinetā informatīvo ziņojumu par valsts aizsardzības mācības ieviešanas gaitu. Ņemot vērā Jaunsardzes kustības attīstības nozīmi un paredzamo ievērojamo valsts budžeta līdzekļu ieguldījumu tās attīstībā, Valsts kontrole aicina Ministru kabineta sēdes protokollēmuma projektā iekļaut arī uzdevumu Aizsardzības ministrijai starpposmā sagatavot informatīvo ziņojumu par īstenotajiem pasākumiem un sasniegto progresu Jaunsardzes attīstībā. Valsts kontroles ieskatā pasākumu īstenošanas starpposmā aizsardzības ministra iesniegtais ziņojums par Jaunsardzes attīstības progresu un valsts aizsardzības ieviešanas gaitu palīdzēs novērtēt Aizsardzības ministrijas informatīvajā ziņojumā definēto Jaunsardzes centra attīstības virzienu un tam pakārtoto valsts budžeta līdzekļu izlietojumu atbilstoši Jaunsardzes attīstības mērķiem.(...) | **Iebildums ņemts vērā.** | 8. Aizsardzības ministrijai līdz 2021. gada 1.jūlijam sagatavot un iesniegt Ministru kabinetā informatīvu ziņojumu par valsts aizsardzības mācības ieviešanas gaitu, kā arī īstenotajiem pasākumiem un sasniegto Jaunsardzes attīstībā. |
| **Par VSS izsludināto projektu saņemtie iebildumi.**  |
| 16. | **Viss informatīvā ziņojuma teksts** | **Iekšlietu ministrija** (priekšlikums) Aizstāt visā ziņojuma tekstā vārdu ˝apmācāmais˝ ar vārdu ˝izglītojamais˝ (attiecīgajā locījumā) atbilstoši Izglītības likuma 1. panta 12. punktā noteiktajam. | **Priekšlikums ņemts vērā.** | Visā informatīvā ziņojuma tekstā vārds ˝apmācāmais˝ aizstāts ar vārdu ˝izglītojamais˝ (attiecīgajā locījumā). |
| 17. | **Ziņojuma kopsavilkums**˝Jaunsardzes darbības pamatprincipi sasaucas ar jaunajā pamatizglītības standartā noteikto, kas paredz attīstīt pilsoniskās līdzdalības, sadarbības, kritiskās domāšanas un problēmrisināšanas prasmes.(...)˝˝Tā kā VAM ieviešana saistīta ar virzību uz visaptverošu valsts aizsardzības sistēmu, Aizsardzības ministrija kopā ar Izglītības un zinātnes ministriju ir vienojušās, ka vadošā loma priekšmeta īstenošanā būs Aizsardzības ministrijas padotības iestādei – Jaunsardzes centram (turpmāk – JC), kas līdz šim ir organizējis Jaunsardzes darbu.˝Lai izveidotos saliedēta, noturīga pret ārējo ietekmi un kritiskā situācijā mobilizēties spējīga sabiedrība, vajadzīga ikviena sabiedrības locekļa izpratne par savu lomu, pienākumiem un tiesībām ārkārtas situācijās, kā arī sagatavotība pieņemt lēmumus un rīkoties ļoti mainīgos apstākļos. Šīs kompetences iegūstamas un pamatā attīstāmas ģimenē un skolā, *sākot no agras bērnības*, kā arī dažādās ārpusskolas nodarbībās (..)˝ | **Izglītības un zinātnes ministrija**Papildināt informatīvā ziņojuma kopsavilkuma sadaļas 3. rindkopu šādā redakcijā:˝Jaunsardzes darbības pamatprincipi sasaucas ar jauno pamatizglītības standarta mērķi un uzdevumiem, saturā iekļaujamām vērtībām, obligāto saturu, tā apguves plānotiem rezultātiem mācību jomās un īstenošanas principiem, kā arī sasniedzamajiem rezultātiem caurviju prasmēs (Ministru kabineta 2018.gada 27.novembra noteikumi Nr.747 *Noteikumi par valsts pamatizglītības standartu un pamatizglītības programmu paraugiem*), kas nosaka attīstīt pilsoniskās līdzdalības, sadarbības, kritiskās domāšanas un problēmrisināšanas prasmes.˝**Izglītības un zinātnes ministrija**Precizēt kopsavilkuma sadaļas 2.lapaspuses 1.rindkopu, kurā norādīts uz Aizsardzības ministrijas vadošo lomu mācību priekšmeta „Valsts aizsardzības mācība” (turpmāk – VAM) īstenošanā. Jebkura izglītības procesa īstenošanu reglamentē *Izglītības likums*, kurā ir noteiktas kompetences un atbildība Ministru kabinetam, kas „nosaka valsts izglītības standartus, kuros ietverti šo standartu prasībām atbilstoši izglītības programmu paraugi, izņemot profesionālās izglītības programmu paraugus un akadēmiskās izglītības programmu paraugus”; ministrijas un citu nozaru ministriju kompetenci izglītībā, pašvaldību kompetenci izglītībā, izglītības iestādes dibinātāja kompetenci („nodrošina izglītības iestādes nepārtrauktai darbībai nepieciešamos finanšu un materiālos līdzekļus, ievērojot Ministru kabineta noteikumus par izglītības iestāžu finansiālo un materiālo nodrošinājumu”), kā arī izglītības iestādes vadītāja atbildību par tās darbību un rezultātiem, kā arī pedagoga atbildību. Ņemot vērā augstāk minēto, lūdzam konkretizēt Aizsardzības ministrijas atbildību.**Latvijas Lielo pilsētu asociācija**Ja ģimenē netiek attīstītas šīs kompetences un obligātais saturs ir plānots vidusskolā, tad nav pārliecības, ka tiks sasniegts valsts aizsardzības (turpmāk – VAM) izvirzītais mērķis | **Iebildums ņemts vērā.****Iebildums ņemts vērā.**Sk. Izglītības un zinātnes ministrija ierosinātos papildinājumus informatīvā ziņojuma 2.nodaļā, kur detalizēti aprakstīti izglītības mērķi, izglītības saturā iekļautās vērtības u.c.  | ˝Jaunsardzes darbības pamatprincipi sasaucas ar jaunā pamatizglītības standarta mērķi un uzdevumiem, saturā iekļautajām vērtībām, pamatizglītības obligāto saturu, tā apguves plānotajiem rezultātiem mācību jomās un īstenošanas principiem, kā arī rezultātiem caurviju prasmēs[[1]](#footnote-1), kas nosaka attīstīt pilsoniskās līdzdalības, sadarbības, kritiskās domāšanas un problēmrisināšanas prasmes. (...)˝˝Tā kā VAM ieviešana saistīta ar virzību uz visaptverošu valsts aizsardzības sistēmu, priekšmeta īstenošanai būtisku atbalstu sniegs Aizsardzības ministrija un tās padotības iestāde – Jaunsardzes centrs (turpmāk – JC), kas līdz šim ir organizējis Jaunsardzes darbu. Tas attiecas gan uz priekšmeta saturu, kur Aizsardzības ministrija arī turpmāk cieši sadarbosies ar Izglītības un zinātnes ministriju, lai nodrošinātu pārdomātu šī priekšmeta iekļaušanos vidējā izglītībā, gan nodrošinājumu ar metodiskajiem un materiāltehniskajiem līdzekļiem, gan šī mācību priekšmeta skolotājiem.(...)˝ |
| 18.  | **1. nodaļa ˝Jaunsardzes un valsts aizsardzības mācības mērķi˝**˝(...) Arī vidusskolā VAM nodarbībās ir iekļauti fizisko sagatavotību attīstoši elementi. Kad vien tas iespējams, nodarbības tiks organizētas brīvā dabā, vienlaikus nodrošinot, ka dalība šajās nodarbībās ir pa spēkam ikvienam skolēnam.˝3 Bērziņa, I. (2019). Patriotisms Latvijas jauniešu vidū un sabiedrībā. 24.lpp.<https://www.naa.mil.lv/sites/naa/files/document/PETIJUMS_PATRIOTISMS.pdf>˝(..)Jaunsardze un VAM veicina tādu patriotismu, kas izpaužas kā konkrēta rīcība, piemēram, ***piedalīšanās vēlēšanās, dalība nevalstiskajās organizācijās, likumu ievērošana, nodokļu maksāšana,*** valsts svētku godināšana u. c. (...)˝ | **Veselības ministrija** Lūdzam papildināt valsts aizsardzības mācības mērķus informatīvā ziņojuma 1.attēlā “*Jaunsargu interešu izglītības programmas un valsts aizsardzības mācības īstenošana”* ar veselīga dzīvesveida veicināšanu un fizisko spēju attīstīšanu, ņemot vērā, ka šāds mērķis ir noteikts Jaunsardzes darbības mērķos un ir svarīgi nodrošināt mērķa pēctecību un ilgtspēju.**Latvijas Lielo pilsētu asociācija**2018. gadā sagatavotā materiālā ir atsauce uz 2019. gada publikāciju. **Latvijas Lielo pilsētu asociācija**Apgalvojums ir vispārīgs bez pierādījumiem. Ņemot vērā arī to, ka VAM šobrīd skolās netiek realizēta. | **Iebildums ņemts vērā daļēji.**VAM apguvei šobrīd plānotas tikai 144 mācību stundas. Tajās atsevišķi netiek izdalītas nodarbības specifiski fizisko spēju attīstīšanai un tās arī netiek pakļautas vērtēšanai. Veselīga dzīvesveida veicināšana un fizisko spēju attīstīšana VAM ir kā caurviju kompetence. **Iebildums ir ņemts vērā.****Iebildums ir ņemts vērā.** | ˝(...)Arī vidusskolā VAM nodarbībās ir iekļauti fizisko sagatavotību attīstoši elementi, bet to apguvei nav paredzētas atsevišķas nodarbības un jaunieša sasniegumi šajā aspektā netiks atsevišķi vērtēti. Dalībai šajās nodarbībās jābūt pa spēkam ikvienam skolēnam.˝Bērziņa, I. (2018). Patriotisms Latvijas jauniešu vidū un sabiedrībā. 25.lpp.<https://www.naa.mil.lv/sites/naa/files/document/PETIJUMS_PATRIOTISMS.pdf>˝(..)Tiek prognozēts, ka Jaunsardze un VAM veicinās tādu patriotismu, kas izpaužas kā konkrēta rīcība, piemēram, piedalīšanās vēlēšanās, dalība nevalstiskajās organizācijās, likumu ievērošana, nodokļu maksāšana, valsts svētku godināšana u. c.˝ |
| 19. | **2.nodaļa ˝Jaunsardzes turpmākā darbība un valsts aizsardzības mācības ieviešana˝**˝(..) Lai sasniegtu šim mācību priekšmetam izvirzītos mērķus, VAM saturu šobrīd veido četras komponentes: valstiskā audzināšana, līderības un saliedētības attīstīšana, valsts aizsardzības prasmju apguve, kā arī fiziskās sagatavotības attīstīšana, kas integrēta pārējās trijās komponentēs. (...) ˝“(...) Šobrīd plānots, ka no kopumā 18 mācību dienām pilnībā ārpus klases telpām tiks organizētas piecas. Šajās dienās paredzēta arī skolēnu ēdināšana ārpus skolas. Pārējās mācību dienās apmācāmie daļēji mācīsies klasēs, daļēji – ārpus skolas. Mācību gada laikā skolēni nevalkās formas tērpus, bet, lai piedalītos āra nodarbībās, viņiem varēs izsniegt lietus jakas un zābakus [..]”“(...) Ir veikti provizoriski aprēķini par turpmākos gados VAM īstenošanai mācību gada laikā nepieciešamo finansējumu. Paredzams, ka **viena apmācāmā izmaksas abos mācību gados būs 263,8 EUR**. Šajās izmaksās iekļautas lietus jakas (33 EUR) un zābaku (81 EUR) izmaksas katram apmācāmajam, ēdināšanas izmaksas abos mācību gados (9,96 EUR x 5 dienas), kā arī nodarbību organizēšanai nepieciešamā inventāra izmaksas abiem mācību gadiem (100 EUR) – pneimatiskie ieroči, munīcija, paklājiņi u.c.(...)” | **Izglītības un zinātnes ministrija**Papildināt informatīvā ziņojuma 2.sadaļas 2.1.punktu šādā redakcijā:˝Jaunsardzes īstenotā interešu izglītības programma veic nozīmīgu ieguldījumu skolēnu patriotisma audzināšanā. Bērnu un jauniešu patriotisma audzināšana un atbalsts pilsoniskajai līdzdalībai notiek ne tikai jaunsardzē, bet visā izglītības procesā izglītības iestādē: mācību stundās, klases audzināšanas stundās, ārpusstundu aktivitātēs, interešu izglītībā, projektos, ikdienas sadzīves situācijās. Ministru kabineta 2016.gada 15.jūlija noteikumos Nr.480 „Izglītojamo audzināšanas vadlīnijas un informācijas, mācību līdzekļu, materiālu un mācību un audzināšanas metožu izvērtēšanas kārtība” ir noteikti izglītojamo audzināšanas mērķi, uzdevumi, nosauktas vērtības un tikumi, kas veidojami un stiprināmi izglītības procesā, pievēršot uzmanību izglītojamo kritiskajai domāšanai, morālai spriestspējai, atbildīgai rīcībai. Minētie noteikumi nosaka valstiskās audzināšanas vadlīnijas, reglamentējot Latvijas valsts simbolu lietošanas noteikumus izglītības iestādē un tās rīkotajos pasākumos, kā arī nosaka pasākumus, kādi rīkojami valsts svētku svinēšanai un atceres un atzīmējamo dienu atzīmēšanai. Minēto noteikumu 6.1.apakšpunkts nosaka, ka viens no audzināšanas uzdevumiem ir veicināt izglītojamo nacionālo identitāti un valstiskuma apziņu, lojalitāti Latvijas valstij, Satversmei un patriotismu, savukārt 10.5.apakšpunktā noteikts, ka izglītības iestāde stiprina izglītojamā valstiskuma apziņu, veicina pilsonisko līdzdalību un iniciatīvu, lojalitāti un patriotismu, tajā skaitā organizējot valsts svētku un latviešu tautas tradicionālo svētku svinēšanu, atceres un atzīmējamo dienu ievērošanu un citus pasākumus, kas padziļina izpratni par Latvijas vēsturi, valsts rašanos, valstiskuma atjaunošanu, tautas likteni, brīvības cīņām un valsts aizsardzību, veicina lepnumu par Latvijas valsti un cilvēkiem, popularizē cilvēku dzīves un darbības piemērus, kas apliecina pašaizliedzību un nesavtību Latvijas valsts labā, veicina piederību savai izglītības iestādei, novadam, pilsētai un informē par pilsoniskās līdzdalības iespējām.”**Izglītības un zinātnes ministrija**Precizēt informatīvā ziņojuma 2.sadaļas 2.2.punkta 4.rindkopu, konkretizējot izglītības iestādes materiāli tehnisko bāzi un infrastruktūru VAM īstenošanai, kā arī tam paredzēto finansējumu.**Izglītības un zinātnes ministrija**Papildināt ziņojuma 2.sadaļas 1.tabulu ar skaidrojumu, raksturojot plānotās paaugstinātas bīstamības nodarbības 10 līdz 12 gadus veciem bērniem, lai attīstītu interesi par aktīvu dzīvesveidu, un augstas bīstamības nodarbības 12 līdz 15 gadus veciem bērniem, lai apgūtu noteiktas dzīvei mūsdienu modernajā sabiedrībā nepieciešamās prasmes un attīstītu pilsonisko patriotismu.**Latvijas Republikas Valsts kontrole**Valsts kontroles vērtējumā, pretēji Informatīvā ziņojuma nosaukumā norādītajam, Informatīvo ziņojumu nevar uzskatīt par Jaunsardzes attīstības plānošanas dokumentu, jo nav skaidrs, kādi mērķi un uzdevumi ar paredzēto valsts budžeta finansējumu Jaunsardzei būtu jāīsteno, kādi rezultāti jāsasniedz un kādi rādītāji par to liecinās. Valsts kontrole, veicot revīziju, secināja, ka līdz šim Jaunsardzes attīstības politika daļēji ir noteikta Ministru kabinetā izskatītā Informatīvajā ziņojumā[[2]](#footnote-2), daļēji institūcijas darbības stratēģijā[[3]](#footnote-3), aizsardzības ministra apstiprinātajās vadlīnijās[[4]](#footnote-4), kā arī specifiskos nozares likumos un normatīvajos aktos[[5]](#footnote-5). Iepriekš norādītajos, dažādajos dokumentos minētais Jaunsardzes attīstības redzējums ir sadrumstalots, taču vienlaikus mērķu tvērums ir ļoti plašs – intereses palielināšana par Nacionālajiem bruņotajiem spēkiem, Zemessardzi un atbalsts rekrutēšanā, patriotiskā audzināšana, jauniešu aktīva, veselīga dzīvesveida popularizēšana, fiziskās sagatavotības uzlabošana, brīvā laika pavadīšanas aktivitāšu nodrošināšana, atbalsts sociālo risku mazināšanā u.c. Vienlaikus, kā revīzijā tika konstatēts, neviens no šiem dokumentiem neietver mērķus un rezultatīvos rādītājus, kas palīdzētu novērtēt kvalitāti jaunsargu apmācībā un Jaunsardzes un informācijas centra darbībā. Nedefinējot sasniedzamos rezultātus Jaunsardzes kustības apmācību procesa kvalitātei, tiek negatīvi ietekmēta Jaunsardzes kustībai izvirzīto mērķu sasniegšana.Valsts kontrole revīzijā arī secināja, ka Jaunsardzes attīstības politika tiek plānota informatīvā ziņojuma veidā un Jaunsardzes attīstības politikas plānošana netiek veikta attīstības plānošanas sistēmas[[6]](#footnote-6) izpratnē, jo Attīstības plānošanas sistēmas likumā[[7]](#footnote-7) ir noteikts, ka attīstības plānošanas dokumentus valsts aizsardzības politikas jomā nosaka citi likumi[[8]](#footnote-8).Tomēr Aizsardzības ministrijai nav liegts attīstības plānošanas dokumentu izstrādei piemērot arī Attīstības plānošanas sistēmas likumu un tajā noteiktos principus, kur tas ir atbilstošs izvirzītā mērķa sasniegšanai, kā tas, piemēram, Valsts kontroles vērtējumā būtu, definējot Jaunsardzes nākotnes attīstību.Jāņem vērā, ka Jaunsardze ir daļa no valstī īstenotās jaunatnes politikas, Jaunsardzes attīstībai izvirzītie mērķi bez intereses veicināšanas par militāro dienestu ietver arī citus būtiskus mērķus, piemēram, jauniešu aktīva, veselīga dzīvesveida popularizēšanu un fiziskās sagatavotības uzlabošanu, brīvā laika aktivitāšu nodrošināšanu un sociālo risku mazināšanu u.c. Kā arī Jaunsardzes attīstības politikas īstenošanā ir iesaistītas puses, kas atrodas ārpus aizsardzības resora – pašvaldības, izglītības iestādes, nevalstiskais sektors, sporta organizācijas, veselības aprūpes iestādes u.c. Par to, ka jautājums ir plašāks par viena aizsardzības resora interesēm, liecina arī valsts sekretāru sanāksmes protokollēmumā[[9]](#footnote-9) noteiktais, ka Aizsardzības ministrijai uzdots Informatīvo ziņojumu un protokollēmuma projektu saskaņot ar Tieslietu ministriju, Finanšu ministriju, Iekšlietu ministriju, Izglītības un zinātnes ministriju, Labklājības ministriju, Veselības ministriju, Pārresoru koordinācijas centru, Valsts kanceleju un Latvijas Pašvaldību savienību.Tieši šobrīd ir īstais brīdis Jaunsardzes politikas izstrādei un kvalitatīvu izmaiņu veikšanai Jaunsardzē, ņemot vērā Aizsardzības ministrijas plānus valsts aizsardzības mācības ieviešanai vidusskolēniem. Gan revīzijas ziņojumā[[10]](#footnote-10), gan atkārtoti[[11]](#footnote-11) esam vērsuši Aizsardzības ministrijas uzmanību, ka vienlaikus būtiski ir strauji veikt uzlabojumus Jaunsardzes un informācijas centra kā interešu izglītības īstenotāja darbībā un Jaunsardzes kustības attīstībā, jo Jaunsardze ir un arī pēc valsts aizsardzības mācības ieviešanas paliks pirmais posms bērnu un jauniešu valstiskajā audzināšanā. Lai veicinātu Jaunsardzes attīstības mērķu sasniegšanu, Valsts kontrole ir aicinājusi Aizsardzības ministriju izvērtēt nepieciešamību izstrādāt Jaunsardzes attīstības politikas plānošanas dokumentu atbilstoši Attīstības plānošanas sistēmas likuma un tam pakārtotā normatīvā akta[[12]](#footnote-12) noteikumiem, nosakot Jaunsardzes attīstības politikas mērķi un apakšmērķus, politikas rezultātus un rezultatīvos rādītājus, kas liecina par noteikto mērķu sasniegšanas progresu, rīcības virzienus un tiem pakārtotos uzdevumus politikas mērķu un rezultātu sasniegšanai, kā arī uzdevumu uzsākšanas, īstenošanas un pabeigšanas termiņus, atbildīgās un līdzatbildīgās institūcijas.**Izglītības un zinātnes ministrija**Lūdzam, tabulās, piemēram, 5.tabula, 7.tabula, norādīt mācību gadu, piemēram, 2019./2020.m.g., nevis kalendāro gadu. **Finanšu ministrija**Ņemot vērā to, ka likums “Par vidēja termiņa budžeta ietvaru 2019., 2020. un 2021.gadam”nav vēl pieņemts, ir jāprecizē informatīvā ziņojuma 2.1. nodaļas 2. tabulas atsauce.**Finanšu ministrija**Lūdzam matemātiski precizēt informatīvā ziņojuma 2.2.nodaļas 4.tabulā norādītās kopsummas 2019./2020., 2021./2022. un 2024./2025. mācību gadam, kā arī pievienot detalizētus aprēķinus par 4., 5., 6., 7.tabulā norādīto informāciju.**Veselības ministrija**Lūdzam papildināt informatīvā ziņojuma 1.tabulas *“Jaunsargu interešu izglītības programmas dalījums līmeņos”* 1., 2.un 3. līmeņa jaunsargu interešu izglītības programmas sasniedzamos rezultātus ar veselīga dzīvesveida veicināšanu, ņemot vērā, ka viens no Jaunsardzes darbības mērķiem ir veselīga dzīvesveida popularizēšana un fizisko spēju attīstīšana. Vēršam uzmanību, ka veselīga dzīvesveida paradumu veicināšana, kā arī izpratnes un attieksmes veidošana ir ilgtermiņa process, kas pastāvīgi ir jāattīsta bērnos un jauniešos.Lūdzam iekļaut veselīga dzīvesveida veicināšanu informatīvā ziņojuma 2.2. sadaļas *“Valsts aizsardzības mācības ieviešana un tam nepieciešamie finanšu līdzekļi”* otrajā rindkopā minētajās valsts aizsardzības mācības komponentēs.**Latvijas Lielo pilsētu asociācija**Vai šādas izmaksas ir samērīgas uz 5 dienām 2 gadu laikā, nodrošinot katram audzēknim apģērbu un zābakus, izlietojot apmēram 120 EUR katram? Tāpat jāņem vērā, ka mācību stundas ilgums ir 40 minūtes.Šobrīd ziņojumā piedāvātais modelis (18 dienas 2 mācību gados) nesakrīt ar plānoto vispārējās izglītības standarta projektu, kas nosaka, ka skolas direktors plāno un organizē mācību procesu, nevis to nosaka ar normatīvo aktu. **Rosinām izvērtēt izmaksu lietderību un samērīgumu.** | **Iebildums ņemts vērā.****Iebildums ņemts vērā.****Iebildums ņemts vērā.**Nodarbību uzskaitījums nevar būt izsmeļošs, jo aizsardzības ministra noteiktā kārtība izvirza prasību izvērtēt drošības riskus katrai nodarbībai un ir vesela virkne faktoru, kas nodarbības risku var paaugstināt (t.sk. izglītojamo iepriekšējā sagatavotība, laikapstākļi u.c.), kā rezultātā nodarbība var tikt mainīta vai pat atcelta.**Iebildums ņemts vērā.****Iebildums ņemts vērā.****Iebildums ņemts vērā.****Iebildums ņemts vērā.****Iebildums ņemts vērā.****Iebildums ņemts vērā.****Iebildums ņemts vērā.**VAM pilotprojekta (13 skolas) ietvaros Aizsardzības ministrija un JC jau vairākas reizes tikusies ar iesaistīto skolu vadību, līdz šim skolas ir radušas iespēju saskaņot savus mācību plānus ar piedāvāto VAM īstenošanas modeli. Nākamajā mācību gadā VAM īstenošanu plāno uzsākt vēl 49 skolas, kas citastarp izteikušas arī gatavību pielāgot savus mācību plānus. | Informatīvā ziņojuma 1.nodaļa papildināta ar tekstu IZM piedāvātajā redakcijā tekstu šādā redakcijā:Norādītā rindkopa papildināta ar šādu informāciju: ˝ VAM mācību procesā plānots izmantot jau esošu skolu infrastruktūru, proti, skolai jānodrošina mācību klase un apsildāma noliktava VAM mācību līdzekļu uzglabāšanai, kā arī pieeja sporta laukumam u.c. infrastruktūrai ārpus skolas telpām, ja tāda skolai ir. (...)˝Informatīvā ziņojuma 1.tabula papildināta ar nodarbību piemēriem.Informatīvā ziņojuma 2.1. nodaļa papildināta, nosakot galvenos Jaunsardzes attīstības virzienus, kā arī nosakot precīzus uzdevumus Jaunsardzes attīstībai līdz 2027.gadam (informatīvā ziņojums 1.pielikums).Norādītās tabulas precizētas. Norādītās tabulas precizētas. Informatīvā ziņojuma 1.tabula papildināta, kā sasniedzamo rezultātu izceļot intereses par aktīvu un veselīgu dzīvesveidu attīstīšanu un uzturēšanu. ˝(..) Lai sasniegtu šim mācību priekšmetam izvirzītos mērķus, VAM saturu šobrīd veido četras komponentes: valstiskā audzināšana, līderības un saliedētības attīstīšana, valsts aizsardzības prasmju apguve, kā arī veselīga dzīvesveida veicināšana un fiziskās sagatavotības attīstīšana, kas integrēta pārējās trijās komponentēs. (...) ˝ |
| 420. | **3. sadaļa- Valsts aizsardzības mācības skolotāju sagatavošana**˝(..) Pēc šīs programmas pabeigšanas studenti iegūs gan sporta skolotāja, gan valsts aizsardzības ˝mācības skolotāja kvalifikāciju.(...)˝˝(...)VAM skolotājiem ir izvirzītas šādas prasības – **augstākā izglītība** (vēlams pedagoģijā veselības un fizisko aktivitāšu jomā)**, atbilstoša militārā sagatavotība**, kā arī **bērnu un jauniešu pasākumu organizēšanai nepieciešamās kompetences** (t. sk. attiecībā uz drošības prasību ievērošanu).(...)˝˝Programmā paredzētās militārās zināšanas un iemaņas studenti apgūs sadarbībā ar NBS˝ | **Izglītības un zinātnes ministrija**Informatīvā ziņojuma 3.sadaļā teikts, ka, lai sagatavotu VAM skolotājus, Latvijas Sporta pedagoģijas akadēmija (turpmāk – LSPA) ir apņēmusies jaunā sporta skolotāju augstākās izglītības saturā integrēt VAM pasniegšanai nepieciešamās kompetences un līdz 2019.gada 1.septembrim LSPA plāno licencēt jaunu studiju programmu „Veselība, fiziskā aktivitāte un drošība”, kurā tiks iekļauts specifisks modulis „Valsts aizsardzības mācība”. Ministrija informē, ka Ministru kabinetā 2018.gada 9.janvārī tika izskatīts un atbalstīts informatīvais ziņojums „Priekšlikumi konceptuāli jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā” (prot. Nr.2 21.§) (TA-2900), kurā ir paredzēts, ka turpmāk pedagoģijas (skolotāju) studiju programmu ietvaros netiks piešķirtas priekšmeta skolotāju kvalifikācijas. Ņemot vērā iepriekš minēto, kā arī ievērojot, ka esošais normatīvais regulējums dod iespēju (sporta) skolotāju studiju programmās studējošajiem apgūt arī valsts aizsardzības mācību skolotāja prasmes (ar moduļu palīdzību), ministrija lūdz precizēt informatīvā ziņojuma 3.sadaļu un protokollēmuma projekta 4.punktu atbilstoši informatīvajā ziņojumā „Priekšlikumi konceptuāli jaunas kompetencēs balstītas izglītības prasībām atbilstošas skolotāju izglītības nodrošināšanai Latvijā” noteiktajam. **Veselības ministrija**Lūdzam papildināt informatīvā ziņojuma 3.sadaļu *”Valsts aizsardzības mācības skolotāju sagatavošana”*, norādot, ka valsts aizsardzības mācības skolotājiem ir jābūt zināšanām un prasmēm veselīga dzīvesveida veicināšanā.**Valsts kontrole**Visnotaļ pozitīvi vērtējot Aizsardzības ministrijas ieceres saistībā ar valsts aizsardzības mācības pedagogu jautājuma risināšanu, Valsts kontrole aicina Aizsardzības ministriju maksimāli izmantot jau pašā resorā esošās apmācību iespējas. Nacionālo bruņoto spēku struktūrā ir Latvijas Nacionālā aizsardzības akadēmija, Mācību vadības pavēlniecība, kuras atbildībā ir karavīru militārā personāla un darbinieku apmācība, mācību programmu izstrāde, sporta aktivitāšu organizēšana u.tml. No 2018.gada janvāra ir izveidots Zemessardzes mācību centrs. Iespējams, ka šīs struktūras var sniegt būtisku pienesumu jaunsargu instruktoru, kas būs valsts aizsardzības mācības skolotāju sastāvā, kvalifikācijas iegūšanā un uzturēšanā.  | **Iebildums ņemts vērā.****Iebildums ņemts vērā.****Iebildums ņemts vērā.**Ziņojumā precizēta norāda uz NBS, atzīmējot militārās mācību iestādes, ieteikums pēc būtības ņemts vērā, izstrādājot studiju programmu. | ˝Pēc šīs programmas pabeigšanas tiks iegūta skolotāja kvalifikācija un persona būs sagatavota pasniegt gan sporta nodarbības, gan valsts aizsardzības mācību.. (...)˝(...)VAM skolotājiem ir izvirzītas šādas prasības – **augstākā izglītība** (vēlams pedagoģijā veselības un fizisko aktivitāšu jomā)**, kas ietver zināšanas un prasmes veselīga dzīvesveida veicināšanā, atbilstoša militārā sagatavotība**, kā arī **bērnu un jauniešu pasākumu organizēšanai nepieciešamās kompetences** (t. sk. attiecībā uz drošības prasību ievērošanu).(...)˝˝Programmā paredzētās militārās zināšanas un iemaņas studenti apgūs sadarbībā ar NBS – militārās izglītības apmācību centros Alūksnē un Cēsīs, bet, ja nepieciešams, izmantojot arī Latvijas Nacionālās aizsardzības akadēmijas atbalstu.˝ |
| 21. | **4.nodaļa ˝Jauna normatīvā regulējuma nepieciešamība˝**˝(...) Par dalību Jaunsardzē ar bērna vecāku vai pašu jaunieti, ja viņš sasniedzis 18 gadu vecumu, tiek noslēgta vienošanās. (...)˝˝Ņemot vērā Jaunsardzes specifiku, kā arī to, ka Jaunsardzes nometnēs var piedalīties, ne tikai bērni, bet arī jaunieši līdz 21 gada vecumam, **nometņu organizēšanai** nosakāma atsevišķa kārtība, nevis piemērojami Ministru kabineta noteikumi par bērnu nometņu organizēšanu un darbības kārtību tajās.˝ | **Iekšlietu ministrija** (priekšlikums) Aizstāt ziņojuma tekstā 11.lappusē pirmajā rindkopā vārdu ˝vienošanās˝ ar vārdu ˝līgumu˝ atbilstoši Militārā dienesta likuma 17.1 panta trešajā daļā paredzētajam regulējumam.**Veselības ministrija**Veselības ministrija iebilst pret papildus administratīvo slogu ģimenes ārstiem ārpus šobrīd spēkā esošā normatīvā regulējuma. Atbilstoši Ministru kabineta 2009.gada 1.septembra noteikumiem Nr.981 *“Bērnu nometņu organizēšanas un darbības kārtība”* šobrīd ir noteiktas prasības nepieciešamās informācijas sniegšanai nometņu organizatoriem, tostarp par dalībnieka veselības stāvokli: *ja dalībnieks piedalās diennakts nometnē, –* *iesniedz triju mēnešu laikā pirms nometnes darbības uzsākšanas izsniegtu ģimenes ārsta vai ārstējošā ārsta izziņu (vai tās kopiju, uzrādot oriģinālu) par dalībnieka veselības stāvokli un rekomendācijām (izņemot dalībniekus, kuru veselības aprūpe tiek uzraudzīta normatīvajos aktos par sportistu un bērnu ar paaugstinātu fizisko slodzi veselības aprūpi un medicīnisko uzraudzību noteiktajā kārtībā).* Pirms nometnes ir jānodrošina pārbaudes infekciju profilaksei, piemēram, pārbaude uz pedikulozi. Pārējās veselības pārbaudes, t.sk. vakcinācija/revakcinācija tādām slimībām kā difterija, masalas, masaliņas, stinguma krampji, ērču encefalīts veicamas plānveida kārtā profilaktisko apskašu ietvaros nevis tieši pirms nometnes. Veselības ministrija atbilstoši kompetencei ir gatava iesaistīties esošā normatīvā regulējuma pilnveidošanā vai jauna normatīva regulējuma izstrādē attiecībā uz Jaunsardzes nometnēm. | **Priekšlikums ņemts vērā.****Iebildums ir ņemts vērā.**Šobrīd nav paredzēts radīt papildu slogu ģimenes ārstiem, tieši pretēji – paredzēt, ka papildu izziņa nav nepieciešama, ja jaunsargs jau mācību gada sākumā saņēmis ģimenes ārsta izziņu par veselības stāvokli. | ˝(...) Par dalību Jaunsardzē ar bērna vecāku vai pašu jaunieti, ja viņš sasniedzis 18 gadu vecumu, tiek noslēgts līgums (...)˝˝Atšķirīga kārtība nosakāma arī **nometņu organizēšanai**, ņemot vērā, piemēram, ka jaunsargi jau mācību gadā sākumā iesnieguši JC izziņu par veselības stāvokli.˝ |
| 22. | **Vispārīgi komentāri**  | **Latvijas Lielo pilsētu asociācija**Latvijas Lielo pilsētu asociācijas (turpmāk – LLPA) iebilst pret šobrīd piedāvāto VAM ieviešanas mehānismu un aicina izvērtēt iespēju **vidusskolas posmā apgūt VAM tikai kā izvēles priekšmetu**, bet ne kā obligātu. Interesentiem, kas plāno savu karjeru saistīt ar militāro jomu, tā būtu lieliska iespēja pilnveidot savas zināšanas, prasmes un iemaņas, kā arī saņemt sertifikātu, kas atvieglotu iestāšanās nosacījumus Nacionālajā aizsardzības akadēmijā. Iepazīstoties ar Valsts izglītības satura centra mājaslapā publicēto mācību priekšmeta programmas paraugu “Valsts aizsardzības mācība”, secinām, ka šī mācību priekšmeta saturs orientēts uz skolēnu sagatavošanu praktiskai karadarbībai. 89% no kopējā mācību stundu skaita atvēlēti skolēnu sagatavošanai praktiskai karadarbībai un tikai 11% no kopējā mācību stundu skaita plānots apgūt ziņojumā un Saeimas lēmumā minētās pilsoniskās apziņas veidošanos, patriotisko audzināšanu, spēju uzņemties atbildību, tradīciju izkopšanu, veselīgu dzīvesveidu, saliedētību, līderības prasmes utt. LLPA ieskatā ziņojumā minētās VAM četras satura komponentes kā obligāta mācība visiem skolēniem, lai sagatavotu konkrētai gatavībai karadarbībai, nav jāapgūst visiem vidusskolēniem.**Latvijas Lielo pilsētu asociācija**Informatīvais ziņojums ir izstrādāts vispārīgi, vairāk vērsts uz jaunsardzi un nometnēm, bet nerada pārliecību, ka, ieviešot VAM kā obligātu mācību priekšmetu skolā, tiks sasniegts mērķis. Mācot VAM piespiedu kārtā, jauniešos neradīsies lielāks patriotisms pret valsti vidusskolas klasēs. Faktiski jaunietis pavadīs pietiekami daudz laika no sava mācību laika nodarbībās, kas viņam nav motivējošas. Ziņojumā nav atspoguļota informācija par esošo jaunsargu instruktoru skaitu. Lūdzam sniegt informāciju, vai tas šobrīd ir pietiekams. | Informatīvais ziņojums sagatavots lai izpildītu Saeimas 7.07.2018. lēmumu ˝Par valsts aizsardzības mācības iekļaušanu valsts izglītība standartā”, atbilstoši Izglītības likuma 14.pantam valsts izglītības standartus nosaka Ministru kabinets. |  |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Atbildīgā amatpersona:

Liene Liepiņa

|  |
| --- |
| Aizsardzības ministrijas Aizsardzības plānošanas un analīzes departamenta Struktūras un militārā personāla attīstības plānošanas nodaļas vadītāja vietniece |
| Tālr.: 67335015, liene.liepina@mod.gov.lv |
| 13.05.2019 13:216605 |

1. Ministru kabineta 2018. gada 27. novembra noteikumi Nr. 747 "Noteikumi par valsts pamatizglītības standartu un pamatizglītības programmu paraugiem˝ [↑](#footnote-ref-1)
2. Aizsardzības ministrijas Informatīvais ziņojums par Jaunsardzes attīstību 2015. – 2024.gadā, atbalstīts MK 10.03.2015. sēdē. [↑](#footnote-ref-2)
3. Jaunsardzes un informācijas centra vidējā termiņa darbības stratēģija 2017. – 2019. gadam (aizsardzības ministrs apstiprinājis 04.01.2017.) [↑](#footnote-ref-3)
4. Jaunsardzes un jaunatnes valstiskās audzināšanas attīstības vadlīniju 2015. – 2019. gadam (apstiprinātas ar aizsardzības ministra 07.07.2015 pavēli Nr. 94). [↑](#footnote-ref-4)
5. Militārā dienesta likuma 17.1 pants. [↑](#footnote-ref-5)
6. Attīstības plānošanas sistēmas likums un MK 02.12.2014. noteikumi Nr.737 “Attīstības plānošanas dokumentu izstrādes un ietekmes izvērtēšanas noteikumi”. [↑](#footnote-ref-6)
7. Attīstības plānošanas sistēmas likuma 3.panta trešā daļa. [↑](#footnote-ref-7)
8. Nacionālo bruņoto spēku likums un Nacionālās drošības likums. [↑](#footnote-ref-8)
9. Informatīvais ziņojums “Par valsts aizsardzības mācības ieviešanu un Jaunsardzes attīstību 2019.–2027.gadā”, izskatīts 20.12.2018. Valsts sekretāru sanāksmē (prot.50, 1.§). [↑](#footnote-ref-9)
10. Valsts kontroles revīzijas ziņojums “Vai Jaunsardzes attīstības ceļš ir kvalitatīvs?”. [↑](#footnote-ref-10)
11. Valsts kontroles 07.01.2019. vēstule Nr.7-2.3.1e/12 “Par ieteikumu ieviešanu Jaunsardzes revīzijā”. [↑](#footnote-ref-11)
12. MK 02.12.2014. noteikumi Nr.737 “Attīstības plānošanas dokumentu izstrādes un ietekmes izvērtēšanas noteikumi”. [↑](#footnote-ref-12)